Diari Oficial de la Generalitat Valenciana


Sumari del DOGV 10776, del 25-02-2025 (2025/2716)

ANUNCI de l'aprovació de l'oferta d'ocupació pública de 2025.
-------------------------------------------------------------

### Dades del document

Número de DOGV
:   10445

Data del DOGV
:   25-02-2025

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2025/2716

CVE
:   QVWR-S-5834-8443

Data del document
:   17-02-2025

Organisme emissor
:   Ajuntament d'Almussafes

Tipus de document
:   Anunci

Per Resolució d'esta alcaldia número 463/2025, de 17 de febrer,

ACORDE

*Primer*. Aprovar l'oferta d'ocupació pública de l'Ajuntament d'Almussafes per a l'any 2025, integrada per tres places, de les quals dos corresponen a torn lliure i una a promoció interna, de conformitat amb el que es disposa en l'article 70 i del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut bàsic de l'empleat públic, i l'article 20 de la Llei 31/2022, de 23 de desembre, de pressupostos generals de l'Estat per a l'any 2023, prorrogada per a 2025, i que queda configurada de la manera següent:

Personal funcionari

Torn lliure

1. Escala d'administració especial, subescala tècnica, classe tècnica superior. Denominació: assessor/a jurídics. Grup/subgrup: A1. Nombre de vacants: 1 plaça (no computa en la taxa de reposició d'efectius, article 20.Tres.4.f) de la Llei 31/2022, de 23 de desembre, de pressupostos generals de l'Estat per a l'any 2023, prorrogada per a 2025).

2. Escala d'administració especial, subescala tècnica, classe tècnica superior. Denominació: arquitecte/a. Grup/subgrup: A1. Nombre de vacants: 1 plaça (taxa de reposició d'efectius de l'article 20 de la Llei 31/2022, de 23 de desembre, de pressupostos generals de l'Estat per a l'any 2023, prorrogada per a 2025).

Personal funcionari

Torn de promoció interna

1. Escala d'administració general, subescala administrativa. Denominació: administratiu/iva. Grup/subgrup: C1. Nombre de vacants: 1 plaça (no computa en la taxa de reposició d'efectius, article 20.Tres.4.b) de la Llei 31/2022, de 23 de desembre, de pressupostos generals de l'Estat per a l'any 2023, prorrogada per a 2025).

*Segon*. L'aprovació de l'oferta, quedarà condicionada a l'entrada en vigor del pressupost municipal per a 2025, aprovat definitivament per Resolució de l'Alcaldia 458/2025, de 17 de febrer.

*Tercer*. De conformitat amb el que preceptua l'apartat 1 *in fine*  de l'article 70 del text refós de la Llei de l'Estatut bàsic de l'empleat públic, en relació amb l'article 20.Tres.3 de la Llei 31/2022, de 23 de desembre, de pressupostos generals de l'Estat per a l'any 2023, prorrogada per a 2025, s'establix:

– L'oferta d'ocupació pública de 2025 haurà de ser aprovada per l'Alcaldia i publicar-se en el *Diari Oficial de la Generalitat Valenciana*  abans de 31 de desembre de 2025.

– La convocatòria de les places es publicarà en el diari oficial de la província, comunitat autònoma o, si escau, de l'Estat, i haurà d'assegurar la seua execució en el termini màxim i improrrogable de tres anys.

*Quart*. Donar compte de la resolució aprovatòria a l'Administració general de l'Estat (Delegació del Govern a València) i a la Generalitat Valenciana, així com a les seccions sindicals representades en la mesa de negociació i al Ple de l'Ajuntament en la pròxima sessió ordinària que se celebre.

*Quint*. Publicar l'oferta d'ocupació pública de 2025 en el *Diari Oficial de la Generalitat Valenciana*.

Este acord posa fi a la via administrativa, tal com es desprén de l'article 52.2 de la Llei 7/1985, de 2 d'abril, reguladora de les bases del règim local, i contra este es podrà interposar, potestativament, un recurs de reposició, en el termini d'un mes, davant del mateix òrgan que el va dictar, o un recurs contenciós administratiu, en el termini de dos mesos, comptats des de l'endemà de la notificació, davant del jutjat contenciós administratiu de València, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, així com en els articles 8, 14, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, amb l'excepció que no es podrà interposar el recurs contenciós administratiu mentres no es resolga, expressament o per silenci, el recurs de reposició que, si és el cas, s'haja interposat.

  

Almussafes, 17 de febrer de 2025

Antonio González Rodríguez

Alcalde